مو بس جذي يا أم مجتبى، في قروبات واجد أنا أحب أتكلم فيها ببعض المصطلحات الدارجة عندنا والقديمة، ناس واجد ما يعرفونها ويسألون يعني ويش ده، يعني ويش معنى الكلمة ؟ وما شابه، فأنا أقول بدل ما نقول (ليش ما نستورد؟) اقول (ليش ما نصدّر إحنا ثقافتنا أفضل؟)، طبعاً الإنفتاح له دور كبير بس في نفس الوقت إحنا إبتعدنا شوي، لا إبتعدنا واجد عن أصالتنا لأن في أشياء واجد صارت، أشياء واجد لها دور وإحنا نفسنا إبتدينا نتخلّى عن أشياء واجد، مثلاً أبسط مثال لما ندّور على سكن يقول لك أنا بطلع بعيد، بطلع منطقة هادئة، منطقة ما فيها زحمة الناس، مافيها فوضى الفريق، ما فيها جهال يلعبون كرة ويكسّرون سيارتي، إنزين أنت ما ظلت سيارة في الفريق كسرتها وأنت عشت هالسنين في الفريق ويش عدا ما بدا؟ ألحين صرت بتطلع وصار الفريق ماله داعي؟